open-index/open-wikipedia-markdown huggingface dataset:
Įdėklinė patranka

**Įdėklinė patranka** (; ) – specialus mokomasis treniruočių ginklas, skirtas treniruotis šaudyti iš patrankų nenaudojant pagrindinio kalibro sviedinių. Įdėklinė patranka yra mažo kalibro patranka, įstatoma į didelio kalibro patrankos vamzdį. Įdėklinės ir didžiosios patrankų sviedinių trajektorijos sutampa, todėl šaudant mažo kalibro pigiais sviediniais galima įgyti patirtį lyg šaudytum didelio kalibro sviediniais.

Įdėklinė patranka ar įdėklinis šautuvas (kai kalibras mažesnis nei mažakalibrės patrankos) savo veikimu primena prišaudymo šautuvą ar kulkosvaidį, bet turi skirtumų:
* Prišaudymo ginklai naudojami koviniame šaudyme (ar analogiškose treniruotėse) prieš šaunant realiu koviniu sviediniu. Tuo tarpu įdėklinės patrankos naudojamos tik treniruotėse, vietoje pagrindinės patrankos šūvių.
* Prišaudymo ginklas gali būti panaudotas kaip pagrindinis ginklas atvejais, kai jo sviedinio ar kulkos pakanka taikiniui sunaikinti. Tuo tarpu įdėklinis ginklas kovinėje aplinkoje vargiai tegali būti panaudotas, kadangi įstačius jį į pagrindinės patrankos vamzdį šaudyti didžiojo kalibro sviediniais neįmanoma. Tuo tarpu prišaudymo ginklas netrukdo šaudyti pagrindine patranka.

Egzistuoja ir panašūs įdėkliniai minosvaidžiai.

## Įdėklinių patrankų modeliai
* 2Ch35 – Rusijos kariuomenė naudoja ZID gamyklos gaminamą savitaisę 14,5 mm kalibro įdėklinę patranką 2Ch35, kuri pritaikyta naudoti 125 mm tankų patrankose.
* Gunmaster-90 – 12,7 mm kalibro įdėklinis šautuvas, skirtas 90 mm tankų ir šarvuočių patrankoms. Gaminami modeliai 73, 76, 90, 105, 120 ir 125 mm patrankoms.

## Nuorodos

* 2X35. Вкладная унифицированная самозарядная пушка  (Gamintojo tinklalapis)
* American Apex Corporation
* New 20-mm Training Device
Vainikas

Žodis **vainikas** gali reikšti:

* vainikas – vainikas kaip karūna.
* vainikas – papuošalas ar apdovanojimas iš šakelių ar žolių stiebų:
** Žolių vainikas – Senovės Romos apdovanojimas,
** Piliečio vainikas – Senovės Romos apdovanojimas,
** Advento vainikas – prieškalėdinė puošmena
* vainikas – optinis reiškinys atmosferoje.
* Galaktikos vainikas – išorinė, gerokai retesnė galaktikos sritis;
* Saulės vainikas – išoriniai Saulės atmosferos sluoksniai, esantys virš chromosferos;
* Šiaurės Vainikas – šiaurinio pusrutulio žvaigždynas;
* Pietų Vainikas – pietų pusrutulio žvaigždynas.
* danties vainikas – danties dalis
* laidotuvių vainikas – vainikas, skirtas laidotuvių apeigoms
2Ch35

**2Ch35** – rusiškas 14,5 mm įdėklinis šautuvas (oficialiai vadinamas *patranka* – *вкладная унифицированная самозарядная пушка*).

Skirtas naudoti šaudymo pagrindine tanko patranka treniruotėse nenaudojant 125 mm tanko sviedinių. Įdėklinė patranka įstatoma į 125 mm tanko patrankos vamzdžio drūtgalį.

Taikymo naudojant 2Ch35 procedūros tokios pat kaip ir šaudymo 125 mm pagrindine patranka. Įdėklinės patrankos elektrinis nuleistukas maitinamas iš tanko vidinio elektros tinklo. Reikalinga 22-29 V įtampa.

Vamzdis atlaiko 6000 šūvių.

Įdėklinės patrankos naudojimas labai atpigina tankistų treniruotes.

Egzistuoja panašus čekiškas 14,5 mm įdėklinis ginklas, naudojantis tokius pačius šovinius, vadinamas „14,5 vlozna z bran vz.85“ ('14,5 kalibro įdėklinis šautuvas, 85 modelis').

## Nuorodos
* 2X35. Вкладная унифицированная самозарядная пушка  2X35. Inserted unified self – loading gun
Saga

**Saga** – drabužio susegimo priemonė. Dažniausiai gaminamos plastikinės ir metalinės sagos.

## Istorija
Žinoma, kad maždaug prieš 5 tūkst. m. Indo slėnio gyventojai nešiojo sagas, bet tik kaip papuošalus.

Pirmoji saga į Europą pateko iš Rytų. Nuo XIII a. dauguma Europos gyventojų pradėjo sagstytis.

Aukštuomenė nešiojo auksines sagas, papuoštas meniškais reljefais. Didikai dirbdinosi jas iš dramblio kaulo ir emalio, puošė miniatiūriniais paveikslais – gamtovaizdžiais, meilės scenomis ar valdovų portretais. Saga buvo tikras meno kūrinys, tačiau tik po Bastilijos šturmo ji imta naudoti pagal paskirtį – tapo užsisegimo priemone.

## Šaltiniai
Lagero polinomas

**Lagero polinomas** (arba **Lagero polinomai**), pavadintas matematiko Edmondo Lagero (Edmond Laguerre) garbei, – kanoninis antros eilės tiesinės  diferencialinės **Lagero lygties**:

: 
x\,y* + (1 - x)\,y' + n\,y = 0\,
</math>

sprendinys.

Ši lygtis turi nesinguliarius sprendinius tik tuomet, kai parametras *n'' yra teigiamas arba lygus nuliui sveikas skaičius.

Šie polinomai dažniausiai yra žymimi L_0, L_1, \dots bei sudaro polinomų seka, kurios narius galime apibrėžti kaip:

: 
L_n(x)=\frac{e^x}{n!}\frac{d^n}{dx^n}\left(e^{-x} x^n\right).


Jie priklauso ortogonalių polinomų šeimai, jų vidinė (skaliarinė) sandauga yra apibrėžiama

: \langle f,g \rangle = \int_0^\infty f(x) g(x) e^{-x}\,dx.

Lagero polinomai yra svarbūs kvantinėje mechanikoje, kur jie aprašo radialinę Šredingerio lygties sprendinio vienaelektroniam atomui dalį.

Fizikoje Lagero polinomai yra normuojami kitaip negu matematikoje, todėl jie skiriasi nuo apibrėžtų čia per daugiklį \, (n!) (n faktorialas).

## Keli pirmi polinomai

Žemiau pateiktos kelių pirmų Lagero polinomų matematinės išraiškos:





## Taip pat skaitykite
* Gauso pluoštas
* Lagero ir Gauso pluoštas

## Šaltiniai
Kronekerio delta

**Kronekerio delta** – matematinė funkcija, pavadinta Leopoldo Kronekerio (Leopold Kronecker) garbei. Tai yra funkcija dviejų kintamųjų, kurie paprastai yra sveiki skaičiai. Kuomet kintamųjų vertės yra lygios, funkcijos vertė yra 1, kuomet jos yra nelygios, funkcijos vertė yra 0:

: \delta_{ij} = \left\{\begin{matrix} 
1, & \mbox{if } i=j   \\ 
0, & \mbox{if } i \ne j   \end{matrix}\right.

kur Kronekerio delta &delta;*ij* yra kintamųjų i ir j funkcija. Pavyzdžiui, \delta_{12} = 0, bet \delta_{33} = 1.

Tiesinėje algebroje, vienetinė matrica gali būti užrašyta taip: (\delta_{ij})_{i,j=1}^n\,. skaliarinė vektorių sandauga gali būti užrašyta kaip
\textstyle
\boldsymbol{a}\cdot\boldsymbol{b} = \sum_{ij} a_{i}\delta_{ij}b_{j}.


Kronekerio delta yra naudojama įvairiose matematikos srityse.

## Savybės
Kadangi (\delta_{ij})_{i,j=1} gali būti laikoma vienetine matrica, tai išvedamos šios savybės:
: \begin{align}
\sum_{j} \delta_{ij} a_j  &= a_i,\\
\sum_{i} a_i\delta_{ij}   &= a_j,\\
\sum_{k} \delta_{ik}\delta_{kj} &= \delta_{ij}.
\end{align}

## Skaitmeninis signalų apdorojimas
Taip pat skaitmeniniame signalų apdorojime] ta pati sąvoka yra užrašoma, kaip funkcija sveikųjų skaičių aibėje \mathbb{Z}:

: 
\delta[n] = \begin{cases} 0, & n \ne 0 \\ 1, & n = 0.\end{cases}

Funkcija vadinama *impulsu* arba *vienetiniu šuoliuku*.

## Šaltiniai
Deliktinis veiksnumas

**Deliktinis veiksnumas** ( – pažeidimas, deliktas) – veiksnumo rūšis; asmens gebėjimas savo veiksmais sukelti žalą, pažeisti teisinius gėrius, padaryti teisės pažeidimą. Deliktinis veiksnumas įgyjamas sulaukus tik tam tikro amžiaus. Gali būti nustatomas ir dalinis deliktinis veiksnumas: tuomet už pažeidimą iš dalies atsako ir pats asmuo (pvz., tik tam tikra apimtimi), už jo sukeltą žalą turi atlyginti kiti asmenys (pvz., atstovai pagal įstatymą – tėvai, globėjai ar kt.).

Pagal teisės šakas gali būti išskiriams civilinis deliktinis veiksnumas, baudžiamasis teisinis veiksnumas (gebėjimas padaryti baudžiamąją veiką).

## Literatūra
* Valentinas Mikelėnas. Civilinės atsakomybės problemos: lyginamieji aspektai. Vilnius: Justitia, 1995.
Vitenbergas

**Vitenbergas** () – miestas Vokietijoje, Saksonijos-Anhalto žemėje, buvusios VDR teritorijoje. Nutolęs 100 km į pietus nuo Berlyno ir 70 km į šiaurę nuo Leipcigo. Veikia Vitenbergo universitetas (įkurtas 1502 m.).

Vitenberge yra evangelikų liuteronų reformatoriaus Liuterio namas. Jo namas ir kiti architektūriniai-istoriniai paminklai Vitenberge ir Eislėbene yra įtraukti į pasaulio kultūros vertybių UNESCO sąrašą. 1502 m. jame buvo įkurtas universitetas, kuriame dėstė Martynas Liuteris.

## Istorija
Vitenbergas minimas nuo 1180 m. Miesto teisės suteiktos 1293 m. Nuo XIII a. Vitenbergas buvo saksų Vitenbergų, vėliau Vetinų giminės saksų kufiurstų rezidencija. Nuo XVI a. – vienas svarbiausių reformacijos židinių.

XVII a. pr. Vitenbergas asocijavosi su maištinga ir kritiška humanistų mintimi.

## Šaltiniai
Vasilijus Degtiariovas

**Vasilijus Degtiariovas** (; 1879 m. gruodžio 21 d. – 1949 m. sausio 16 d.) – tarybinis šaunamųjų ginklų konstruktorius, inžinerinės – artilerijos tarnybos generolas majoras, Socialistinio Darbo didvyris, keturiskart TSRS Valstybinės premijos laureatas.

Gimė 1879 m. gruodžio 21 d. Tulos mieste. 1901 m paimtas į kariuomenę. Tarnavo ginklų dirbtuvėse karininkų mokykloje Oranienbaume. Nuo 1905 m. dirbo šaltkalviu dirbtuvėse prie ginklų poligono.

Vadovaujamas Vladimiro Fiodorovo ėmė kurti pirmąjį rusišką automatinį šautuvą. Šį darbą vėliau tesė Sestrorecko ginklų gamykloje. 1916 m. sukūrė ir sėkmingai išbandė automatinį karabiną.

Nuo 1918 m. Degtiariovas vadovauja ginklų gamyklos bandomosioms dirbtuvėms. o po to – V. Fiodorovo organizuotam automatinių šaulių ginklų projektavimo ir konstravimo biurui.

1924 m. ima kurti pirmąjį 7,62 mm kulkosvaidį, kuris 1927 m. buvo priimtas į ginkluotę kaip DP (rus. ДП; Дегтярева пехотный, 'Degtiariovo pėstininkų'). Vėliau šio kulkosvaidžio pagrindu buvo sukurti aviaciniai kulkosvaidžiai AD ir DA-2, tankinis kulkosvaidis DT, kuopos kulkosvaidis RP-46.

1930 m. Degtiariovas sukūrė 12,7 mm stambiakalibrį kulkosvaidį DK. G. Špagino patobulintas jis 1938 m. buvo pavadintas DŠK.
1934 m. į ginkluotę priėmė Degtiariovo pistoletą – kulkosvaidį PPD-34, kuris tobulinamas virto PPD-38 ir PPD-40.
1939 m. į ginkluotę priimtas stovinis kulkosvaidis DS-39.


Image:Machine gun DP MON.jpg|Degtiariovo pėstininkų kulkosvaidis DP-28
Image:12,7-мм станковый пулемёт ДШК образца 1938 года (3-1).jpg|Degtiariovo ir Špagino 12,7 mm kulkosvaidis DŠK
Image:DS39 machine gun 1.jpg|Degtiariovo 7,62 mm stovinis kulkosvaidis DS-39
Image:Machine Gun RPD.jpg|Degtiariovo 7,62 mm kuopos kulkosvaidis RPD


Vokietijos-TSRS karo metu ginkluotėn priimti 14,5 mm prieštankinis šautuvas PTRD ir 1944 m. pavyzdžio rankinis kulkosvaidis RPD, naudojęs 1943 m. tarpinį šovinį 7,62x39 mm.

## Apdovanojimai
* Keturiskart TSRS Valstybinės premijos laureatas (1941, 1942, 1944, 1949)
* Trys Lenino ordinai, 1 ir 2-ojo laipsnių Suvorovo ordinai, Darbo raudonosios vėliavos ordinas, Raudonosios Žvaigždės ordinas
* medaliai
Deliktų teisė

**Deliktinė teisė** ( - pažeidimas) – civilinės teisės dalis. Apima (civilinę) atsakomybę už deliktus, nesutartinius civilinės teisės pažeidimus. Deliktinė teisė pagrindžia atsakomybės sąlygas, nustato jos apimtį, subjektus, pobūdį. Padarius deliktą kyla pareiga atlyginti žalą.

## Literatūra
* Valentinas Mikelėnas. Civilinės atsakomybės problemos: lyginamieji aspektai. Vilnius: Justitia, 1995.
Pelėsiavabaliai

**Pelėsiavabaliai** (*Endomychidae*) – vabalų (*Coleoptera*) šeima. Šeimai priklauso smulkūs, apskriti, ovalūs, į boružes panašūs, vabalai.

Pelėsiavabaliai ir jų lervos dažniausiai vystosi kerpėse, grybų pažeistoje, drėgnoje, pūvančioje medienoje, ypač po trūnijančių kelmų žieve. Kai kurios rūšys minta pelėsiniais grybais.

## Lietuvoje
Lietuvoje pelėsiavabaliai reti. Dažniausiai aptinkama rūšis – boružiškasis pelėsiavabalis (*Endomychus coccineus*)

Lietuvos pelėsiavabaliai:

## Taip pat skaitykite
* Lietuvos vabalai
PPD-40

**PPD-40** (, *пистолет-пулемёт Дегтярёва*) – tarybinis 7,62 mm kalibro pistoletas-kulkosvaidis, 1940 m. sukonstruotas šaunamųjų ginklų konstruktoriaus V. Degtiariovo.

PPD-40 pirmtakas PPD-34 buvo sukurtas 1934 m., o į ginkluotę priimtas 1935 m. Jis naudojo 7,62 mm šovinius (7,62×25 mm Tokarev) – nežymiai modifikuotus Mauzerio C96 šovinius (7,63×25 mm Mauser), kuriuos naudojo ir metais anksčiau į ginkluotę priimtas savitaisis pistoletas TT-33. Bendras TT-33 ir PPD-34 kalibras leido ne tik naudoti tuos pačius šovinius, kas lengvina šaudmenų tiekimą, bet ir vamzdžių gamybai naudoti tą pačią technologinę įrangą.

PPD-34 konstrukcija gana paprasta. Taikiklis sugraduotas nuo 50 iki 500 m.

Priėmus į ginkluotę PPD-34 gamino nedidelėmis serijomis. Pirmieji keli gaminimo ir naudojimo metai atskleidė kai kuriuos trūkumus, todėl 1938 m. PPD buvo modernizuotas. Buvo patobulinta dėtuvės įtvirtinimo sistema, pakeista gamybos technologija. Modernizuotas modelis buvo pavadintas PPD-34/38.

Tuo metu daugelio pasaulio valstybių (išskyrus Austriją ir Suomiją) generolai nelaikė rimtu ginklu. Tas pats buvo ir Raudonojoje Armijoje. 1939 m. vasarį TSRS Gynybos liaudies komisariatas pasiūlė nutraukti PPD-38 gamybą, o naudojamus – pašalinti iš dalinių. Šį sprendimą grindė tuo, kad pistoletas-kulkosvaidis yra mažai efektyvus ginklas ir retai tegali būti naudingas. Surinkti PPD atsidūrė sandėliuose. Tačiau gamyba nebuvo sunaikinta, nes nedideles PPD-38 partijas gamino NKVD pasienio kariuomenei.

Tikroji pistoletų-kulkosvaidžių vertė paaiškėjo TSRS-Suomijos kare. Raudonosios Armijos vadovybė, pamačiusi suomių automatininkų (karių, ginkluotų pistoletais-kulkosvaidžiais *[[Suomi]]*) efektyvumą, liepė sandėliuose gulėjusius PPD perduoti į Karelijoje kovojusius dalinius. Surinko ir pasieniečių turėtus PPD. Į frontą buvo perduoti ir sandėliuose buvę Fiodorovo automatai. PPD gaminusios gamyklos ėmė dirbti trimis pamainomis.

1940 m. imtas gaminti dar sykį modernizuotas PPD variantas PPD-40. Vėl buvo patobulintas diskinės dėtuvės tvirtinimas, imti naudoti patobulinti diskai.

PPD-38 ir modernesnį variantą PPD-40 naudojo ir Vokietijos-TSRS karo pradžioje. Bet netrukus PPD pakeitė patikimesnis ir pigesnis PPŠ-41. Nežiūrint į patobulinimus PPD-40 gamyba buvo per sudėtinga, todėl karo metui netinkama. Be to, 1941 m. pabaigoje Vokietijos kariuomenė okupavo Tulą ir Sestrorecką, kur ir gamino PPD-40.

Vokietijos kariuomenė naudojo trofėjinius PPD-40, vokiškoje ginklų nomenklatūroje jie buvo vadinami *MP 716(r)*, jais ginklavo kai kuriuos užnugario dalinius. Šovinius naudojo arba trofėjinius 7,62x25 mm TT, arba skirtus Mauzeriams 7,63x25 Mauser.

## Nuorodos
* ППД-1934\38\40
* Пистолеты-пулемёты » ППД
Ekstremalus projektų valdymas

**Ekstremalus projektų valdymas** ( (XPM)) – terminas, apibūdinantis metodą, kuriuo valdomi sudėtingi ir nekonkretūs projektai. Ekstremalus projektų valdymas – sudėtingas, greitas, rizikingas ir save taisantis judėjimas siekiant trokštamo rezultato, esant neaiškioms aplinkybėms, dideliam stresui ar aukštai jo tikimybei.
Ekstremalus projektų valdymas yra radikalus mąstymo pakeitimas apie projektus ir kaip jie turėtų būti įgyvendinti. Ekstremalus projektų valdymas skiriasi nuo tradicinio projekto valdymo tuo, kad jis yra labiau atviras, lankstus ir mažiau apribotas būdas. Jis daug labiau pakantesnis pokyčiams ir jo dėmesys labiau nukreiptas į klientus. Pagrindinis jo aspektas yra tas, kad jis labiau koncentruojasi į žmogiškąją projekto valdymo pusę (pvz., projekto rėmėjų, suinteresuotų asmenų valdymas), nei į painias tvarkaraščių technikas ir sudėtingus formalizmus.
Angliškas terminas Extreme project management (Ekstremalus projektų valdymas) apima kitus panašius terminus, kurie yra:
* *radical project management* (radikalus projektų valdymas);
* *agile project management* (lankstus projektų valdymas);
* *project leadership* (projekto lyderystė).
Ekstremalus projektų valdymas iš esmės yra ekstremalaus programavimo generalizacija. Ekstremalaus projektų valdymo būdai apima žmonių sąveikos valdymo būdus ir sprendžia žmonių bendradarbiavimo sunkumus.
Ekstremalaus projektų valdymo elementai
Egzistuoja daugybė svarbių teiginių, kurie naudojami ekstremaliame projektų valdyme. Šie teiginiai įtakojantys ekstremalų projektų valdymą yra:
* Kolektyviškumas: Projektų valdymas yra pagrįstas rėmėjų dalyvavimu;
* Išankstinis situacijos valdymas (pro - aktyvumas): Projektų valdymas yra kūrybingas ir pro - aktyvus problemų sprendimo procesas;
* Atvirumas: Visi su projektu susiję dalykai atvirai pranešami rėmėjams;
* Orientavimasis (tolyn): Projekto vadovas orientuojasi į rėmėjus;
* Pasitikėjimas: Su projekto komanda yra elgiamasi kaip su profesionalais, kuriais galima pasitikėti.
Ekstremalus projektų valdymas apima šiuos radikalius konceptus:
* Projekto valdymas visiškai skiriasi nuo techninio valdymo;
* Kontekstas yra svarbesnis nei turinys;
* Viso gyvavimo ciklo projekto valdymas;
* Projekto vadovas yra labiau labai aktyvių ir tarpusavio integravimo sprendimų priėmėjas nei vadovas;
* Vyresni vadovai yra vykdantieji projekto vadovai;
* Scenarijaus planavimas labiau nei makroplanavimas;
* Dinamiškas greitas planavimas;
* Virtualios komandos nei tradicinės komandos.
Tioša

**Tioša** () – upė Rusijoje, Žemutinio Naugardo srityje, dešinysis Okos intakas.

Prasideda Pavolgio aukštumoje, teka į vakarus, įteka į Oką žemiau Muromo miesto. Išvystytas vandens turizmas, nelaivuojama.

Intakai – Elma, Akša (kairieji), Serioža, Šamka (dešinieji).

Miestai – Arzamasas, Lukojanovas.

## Šaltiniai
Vaivajai

**Vaivajai** (*wai-wai, uaiuai*) – indėnų tauta, gyvenanti Amazonijoje, Brazilijoje (Amazonės, Roraimos, Paros valst.) ir Gajanoje, daugiausia prie Esekvibo upės. Gajanoje gyvena ~200 vaivajų, tuo tarpu Brazilijoje ~2000. Kalba karibų šeimai priklausančia vaivajų kalba.

Išplitęs šamanizmas. Tikima, jog šamanas (*yaskomo*) gali atlikti sielos kelionę, kad pasitartų su dievybėmis, išpranašautų ateitį. Verčiasi medžiokle, žvejyba, miško gėrybių rinkimu.
CIC

Santrumpa **c.i.c.** reiškia:

* culpa in contrahendo, ikisutartinių santykių atsakomybė.

Santrumpa **CIC** reiškia:
* Corpus Iuris Civilis, romėnų teisės privatinės teisės sąvadas, parengtas Justiniano I iniciatyva;
* China Investment Corp, Kinijos valstybiniai fondai;
* Codex Iuris Canonici, Romos katalikų bažnyčios kodeksas;
* Corpus Iuris Canonici, iki 1917 metų galiojęs Katalikų bažnyčios teisės sąvadas;
* Crédit Industriel et Commercial, Prancūzijos bankas.

**cic** reiškia:
* code d'instruction criminelle, Napoleono Bonaparto valdymo metais įvestas Baudžiamojo proceso kodeksas.
Borenius

**Borenius Attorneys Ltd** (**Borenius Group**) – 1911 m. įkurta Suomijos advokatų kontora, besispecializuojanti įmonių teisėje. 2015 m. „Borenius“ buvo pusės (6 iš 12) Suomijos pirminių viešųjų siūlymų Nasdaq First North ir Nasdaq Helsinki biržose patarėja.

Įmonėje trijose šalyse dirba apie 200 darbuotojų. Įmonės būstinė yra Helsinkyje, Suomijoje, taip pat yra ofisas Tamperėje. 2012 m. „Borenius“ atidarė ofisą Niujorke pavadinimu „Borenius Attorneys LLP.“. 2013 m. buvo atidaryta dukterinė „Borenius“ bendrovė „Borenius Attorneys Russia Ltd.“ Sankt Peterburge, Rusijoje.

Įmonės valdybos pirmininkas yra Jyrki Tähtinen, o valdantysis partneris Casper Herler. Visi kontoros partneriai yra Suomijos advokatų rūmų nariai.

## Istorija

1911 m. Kaarlo Viktor Holma ir Ludvig Ilmari Palmén Helsinkyje įkūrė advokatų kontorą. Palmén & Holma kontora patarinėjo šeimos ir paveldėjimo teisės, taip pat draudimo teisės klausimais. 1915 m. Palmén paliko kontorą, o jį pakeitė Heikki Borenius Vyr., kontoros pvadinimas buvo pakeitas į Holma & Borenius. Holma iš kontoros pasitraukė 1930 m. Po to advokatų kontoros pavadinimas pakeistas į Asianajotoimisto Heikki Borenius (Advokatas Heikki Borenius) ir kontora ėmė užsiimti sutarčių bei verslo teisės klausimais.

1944 m. H. Borenius į partnerius pasikvietė Henrik Castrén. Kontoros pavadinimas pakeistas į Asianajotoimisto Borenius & Castrén (Advokatai Borenius ir Castrén).

## Borenius Group

2000 m. Borenius pradėjo bendradarbiavimą su advokatų kontoromis Taline ir Rygoje per Borenius Group. 2004 m. Borenius Group išplėtė veiklą į Lietuvą ir pradėjo bedradabiavimą su nauju asocijuotu ofisu Vilniuje.

## Šaltiniai

## Nuorodos
* „Borenius“ grupės tinklavietė  (anglų, suomių, švedų, vokiečių k.)
Kerežiai

**Kerežiai** – kaimas pietvakarinėje Akmenės rajono savivaldybės dalyje, 4 km į pietvakarius nuo Ventos.

## Gyventojai
 

## Šaltiniai
Būtkiemis

**Būtkiemis** – kaimas Kaišiadorių rajono savivaldybėje, į šiaurės vakarus nuo Kalvių, Kalvių ežero šiaurinėje pakrantėje. Stūkso Būtkiemio piliakalnis. Netoliese yra ir Būtkiemis II.

## Gyventojai

## Šaltiniai
Creative Assembly

**Creative Assembly** – britų kompiuterinių žaidimų kūrimo bendrovė, įkurta 1987 m. rugpjūčio 18 d. Būstinė įsikūrusi Horšamo mieste. Kompanija labiausiai žinoma kompiuterinių žaidimų serija „Total War“.

## Istorija
Gyvavimo pradžioje bendrovė perkūrinėjo Amiga ir ZX Spectrum platformoms skirtus žaidimus, juos pritaikydama DOS sistemai, vėliau dirbo su „Electronic Arts“ prie jų žaidimų, leidžiamų su „EA Sports“ prekiniu ženklu. 1999 m. bendrovės turimi ištekliai leido jai užsiimti nauju projektu – kompiuterinio strateginio žaidimo „“ kūrimu. Projektas ypatingai nusisekė, tad buvo nuspręsta sukurti tęsinių.

2005 m. kovą „Creative Assembly“ buvo įsigyta japonų milžinės „Sega“ ir tapo jos padaliniu Europoje. Būdama „Sega“ sudėtyje bendrovė toliau kūrė „Total War“ serijos žaidimus ir žengė į žaidimų konsolių rinką su tokiais veiksmo-nuotykių žaidimais kaip „Spartan: Total Warrior“ ir „Viking: Battle for Asgard“.

## Žaidimai

## Išnašos

## Nuorodos
* Oficiali svetainė
Papua Naujosios Gvinėjos himnas

**O Arise, All You Sons** – Papua Naujosios Gvinėjos himnas. Himnas sukurtas 1975 metais, pabrėžti valstybės nepriklausomybę nuo Australijos. Himną parašė buvęs kareivis Tom Shacklady.

## Žodžiai

O arise all you sons of this land,
Let us sing of our joy to be free,
Praising God and rejoicing to be
Papua New Guinea.

Shout our name from the mountains to seas
Papua New Guinea;
Let us raise our voices and proclaim
Papua New Guinea.

Now give thanks to the good Lord above
For His kindness, His wisdom and love
For this land of our fathers so free,
Papua New Guinea.

Shout again for the whole world to hear
Papua New Guinea;
We're independent and we're free,
Papua New Guinea.
Murešas

**Murešas** (, ) – upė Rumunijoje ir Vengrijoje, kairysis Tisos intakas.

Upė prasideda centrinėje Rumunijoje, Rytiniuose Karpatuose, 850 m virš jūros lygio. Panonijos lyguma teka į vakarus. 22 km ilgio upės atkarpa eina Rumunijos-Vengrijos siena, paskutinius 50 km teka Vengrijos teritorija. Įteka į Tisą Segedo mieste.

Miestai – Tirgu-Murešas, Alba Julija, Deva, Aradas (Rumunija), Segedas (Vengrija).

Intakai – Tirnava, Ariešas.
Shogun: Total War

**Shogun: Total War** – pirmasis „Total War“ serijos žaidimas, kuris buvo išleistas 2000 metų vasarą. „Shogun“ buvo vienas pirmųjų žaidimų, kuris kombinavo ėjimų ir realaus laiko strategiją.

## Žaidimas
Žaidimas vyksta Japonijos žemėlapyje. Jame galima pasirinkti vieną iš 7 Japonijos šeimų. Žaidimas vyksta samurajų laikais apie XVI a. Šiame žaidime yra per 40 įvairių karių rūšių, pradedant lankininkais ir baigiant samurajais.

## Įdomybės
Žaidimo realistiškumui perteikti buvo pasamdytas Japonijos istorijos profesorius Stephen Turnbull, kuris parašė knygą apie samurajus.
Cna (Oka)

**Cna** () – upė Rusijoje, Maskvos srityje, kairysis Okos intakas. Prasideda Maskvos srities rytuose, Jegorjevo rajone. Teka į rytus. Aukštupyje patvenkta keletu užtvankų. Tvenkiniuose vykdoma pramoninė žuvininkystė. Žemiau Šalachovsko tvenkinio pasuka į pietus. Dešinysis krantas tankiai apgyvendintas. Kairiajame krante – užliejamos pievos.

Intakai – Belavinka, Letovka, Teterevka.

## Šaltiniai
Nikolajus Višeslavcevas

**Nikolajus Višeslavcevas** (, 1890 m. balandžio 26 d. Ano kaime, Poltavos gubernija, dabar Ukraina – 1952 m. kovo 12 d. Maskvoje) – rusų dailininkas, grafikas.

## Biografija
Nikolajus Višeslavcevas gimė 1890 m. balandžio 26 d. Ano kaime, Poltavos gubernija, (dabar Ukraina). Tėvas buvo grafo Kočubėjaus dvaro valdytojas, motina, pagal šeimos palikimą, – grafienė Kočubėja.

N. Višeslavcevas baigė Tambovo gimnaziją ir 1906 m. įstojo į Maskvos dailės mokyklos tautodailės ir lipdybos klasę. 1908 m. mokslų tęsti išvyko į Paryžiaus privačią F. Kolarosio () akademiją (). Gyvendamas Paryžiuje dažnai vyko į Italiją studijuoti senovės meistrų technikos, ypač domėjosi L. da Vinčio naudota sfumato spalvų technika, kurią vėliau N. Višeslavcevas naudojo savo darbuose. 1914 m. grižo į Rusiją.

1914 m. įstojo į praporščikų mokyklą iš kur buvo paskirtas į Ardagano–Michailovsko pulką. Karo metu buvo sunkiai sužeistas į galvą, apdovanotas Georgijaus kryžiumi.

1939–1948 m. dėstė piešimą ir kompoziciją Maskvos poligrafijos institute ir Maskvos meno institute.

Visą savo gyvenimą N. Višeslavcevas ruošėsi parašyti knygą apie L. da Vinčį, rinko literatūrą apie didįjį menininką. Bet 1948 m. po N. Višeslavcevo archyvo ir bibliotekos arešto viskas dingo Lubiankos rūsiuose. Šis įvykis, taip pat dviejų jo studenčių iš Poligrafijos instituto areštas, sukėlė insultą. Po insulto N. Višeslavcevas liko paralyžiuotas, kas išgelbėjo jį nuo tremties.

N. Višeslavcevas mirė 1952 m. kovo 12 d. Maskvoje.

## Kūryba
Jau 20–tais XX a. metais N. Višeslavcevas buvo žinomas kaip dailininkas–grafikas, iliustravo knygas (tarp jų ir Didžiąją ir Mažąją TSRS enciklopedijas), kūrė dailininkų, muzikantų ir poetų portretų, iš natūros piešė Maskvos metro, išleido serijas atvirukų ir pašto ženklų.
Sukūrė unikalią portretų galerija: A. Goldenveizerio ir jo žmonos, M. Čechovo, A. Belo, M. Cvetajevos (), B. Pasternako (), P. Florenskio (), N. Metnerio (), G. Špeto () ir kt.

N. Višeslavcevo darbai nėra žinomi plačiajai visuomenei. Jis mėgo dirbti pastelės technika ir dėl sudėtingo tokių darbų saugojimo, beveik visi yra Rusijos muziejų fonduose. N. Višeslavcevas buvo artimai pažįstamas su poete Marina Cvetajeva, kuri skyrė jam 27 lyrinius eilėraščius.

## Šeima
N. Višeslavcevas pirmą kartą vedė būdamas jaunas, kad įteisintų būsimą vaiką, paskui su žmona ir gimusia dukterimi ryšių nepalaikė.
1923 m. vedė Olgą Baratovą (), auklėjo jos sūnų Vadimą, kuris žuvo kare.

## Išnašos

## Nuorodos
* Nikolajus Višeslavcevas (rusų kalba)
* Nikolajaus Višeslavcevo „Didelis ir tylus kelias“  (rusų kalba)
* Biografija  (rusų kalba)
Paulius Počiuipa

**Paulius Počiuipa** (g. 1981 m. vasario 27 d. Kaune) – Lietuvos krepšininkas.

2006 m. liepos viduryje pasirašė vienerių metų sutartį su Panevėžio ekipa. 2008 m. rugsėjo pabaigoje pasirašė vienerių metų sutartį su Kėdainių "Nevėžio" klubu. 2014-2015 m. RKL sezono pabaigoje nusprendė baigti profesionalo karjerą.

## Šaltiniai
Vladimiras Fiodorovas

**Vladimiras Fiodorovas** (; 1874 m. gegužės 3 d. – 1966 m. rugsėjo 19 d.) – žymus rusų ir tarybinis šaunamųjų ginklų konstruktorius, techninės – inžinerinės tarnybos generolas leitenantas.

## Biografija

Gimė 1874 m. Peterburge. Baigė gimnaziją. Įstojo į Michailo artilerijos mokyklą, kurią baigė 1895 m. ir tarnavo būrio vadu Pirmojoje gvardijos artilerijos brigadoje. 1900 m. baigė Michailo artilerijos akademiją ir buvo paskirtas į Vyriausios artilerijos valdybos (*Главное артиллерийское управление*; *ГАУ*) artilerijos komitetą.

1905 m. perdirbo dėtuvinį pertaisomą Mosino šautuvą į automatinį šautuvą.

1912 m. sukonstravo 7,62 mm kalibro automatinį šautuvą, o 1913 m. – 6,5 mm kalibro automatinį šautuvą, kuris turėjo naudoti jo konstrukcijos 6,5 mm kalibro šovinius.

1916 m. adaptavo savo šautuvą – kulkosvaidį, kad galėtų naudoti 6,5 mm Arisakos šovinius, kuriuos Pirmojo pasaulinio karo metais dideliais kiekiais tiekė iš Japonijos ir D. Britanijos ir kuriuos gamino Peterburgo šovinių gamykla. Šis Fiodorovo 6,5 mm šautuvas – kulkosvaidis vėliau buvo pavadintas Fiodorovo automatu.

Po 1917 m. Spalio revoliucijos V. Fiodorovas liko Tarybų Rusijoje. Nuo 1918 m. Fiodorovas dirbo Kovrovo kulkosvaidžių gamykloje. 1921 m. jis įkūrė pirmą Rusijoje šaulių ginklų projektavimo ir konstravimo biurą.

1931–1933 m. jis buvo standartizacijos konsultantas ginklų ir kulkosvaidžių treste. 1942-46 m. jis buvo šaulių ginklų klausimų konsultantas Ginkluotės liaudies komisariate, o vėliau – ministerijoje.

1949 m. išėjo V. Fiodorovo knyga „Apie artilerijos pasirodymo Rusijoje datos klausimą“ (rus. К* вопросу о дате появления артиллерии на Руси*), kurioje jis teigė, kad Rusioje artilerija atsirado 1382 m. Jis parašė ir dvi knygas, kuriose kariniu požiūriu nagrinėjo epinę poemą „Žodis apie Igorio pulką“ ().

Į atsargą išėjo 1953 m. Mirė 1966 m. Palaidotas Maskvoje.
Apdovanotas 2 Lenino ordinais, 1 laipsnio Tėvynės karo ordinu ir Raudonosios žvaigždės ordinu.
Age of Empires III

**Age of Empires III** – trečioji populiarios „Age of Empires“ serijos dalis. Joje žaidėjas galės įsijausti į Europos kolonistų rolę, plaukiančių į „Naująjį Pasaulį“. Vien Per 2005 metus parduota daugiau nei 2 milijonai žaidimo kopijų.

## Apžvalga
Žaidime galima pasirinkt vieną iš trijų kovu tipų: scenarijumi paremtą žaidimą, paprasta dvikovą ar kelių žaidėjų režimą. Scenarijaus žaidime žaidėjas pradeda kaip vienos iš 8 valstybių valdovas, kolonizuojantis abi Amerikas nuo 1421 iki 1850 metų. Paprastose dvikovose (*Skirmish*) jūs galite žaisti prieš pasirinktą kompiuterio valdomą oponentą, o kelių žaidėjų režime galite kovoti su viso pasaulio žaidėjais (naudojantis *Ensemble Studios Online* (*ESO*) programa).

Žaidimas, lyginant su antrąja dalimi, stipriai pasikeitė: patobulinta grafika, įtrauktos naujos valstybės, pakeista valstybės valdymo sistema ir t. t.

## Civilizacijos
„Age Of Empires III“ leidžia pasirinkti vieną iš 8 imperijų: Ispanijos, Britanijos, Prancūzijos, Portugalijos, Olandijos, Rusijos, Vokietijos ir Osmanų imperijos.

* **Ispanija**: stiprioji pusė žaidime – kavalerija. Ispanijos riteriai – labai greita ir lanksčiai pritaikoma karių rūšis. Žaidimo scenarijui įpusėjus, Ispanijai suteikiama galimybė treniruoti karo šunis.
* **Britanija**: galimybė statyti akmeninius dvarus, smarkiai įtakojančius frakcijos vystymosi greitį žaidimo pradžioje. Taip pat turi gerus lankininkus.
* **Prancūzija**: ši civilizacija gali kurti *Coureur des bois* kolonistus, sugebančius išvystyti darbininkus du kart stipresniais nei paprasti pėstininkai. Prancūzai taip pat turi stipriausią kavaleriją visame žaidime.
* **Portugalija**: po kiekvieno pasiekto amžiaus gaunamas nemokamas kolonistų vežimas naujam miestui įkurti. Taip pat stipri pažanga pirotechnikos srityje.
* **Olandija**: kolonistai kainuoja pigiau, o tai suteikia pranašumo žaidimo pradžioje. Deja, olandai neturi kuo pasigirti kitose srityse.
* **Rusija**: didžiausias pranašumas – greitas karių gaminimas – greičiausias, lyginant su kitomis civilizacijomis. Ši savybė leidžia Rusiją pasirinkusiems žaidėjams sukurti milžinišką armiją.
* **Vokietija**: daug unikalių karių kaip *Uhlan* ar *Doppelsoldners*. Vokietijos kavalerija taip pat labai stipri ir vargiai nenusileidžia Ispanijai ar Prancūzijai.
* **Osmanų Imperija**: ši civilizacija yra viena silpnesnių žaidimo valstybių. Imperijos ekonomika vystosi gana lėtai, o kariai yra silpnesni, lyginant su kitomis valstybėmis. Vienintelė osmanų stipri pusė – artilerija.
Velso himnas

**Hen Wlad Fy Nhadau** („Mano tėvų žemė“) – Velso nacionalinis himnas. Žodžius himnui 1856 metais parašė Evan James, o muziką sukurti jam padėjo sūnus James James.

## Žodžiai

Mae hen wlad fy nhadau yn annwyl i mi,
Gwlad beirdd a chantorion, enwogion o fri;
Ei gwrol ryfelwyr, gwladgarwyr tra mâd,
Dros ryddid collasant eu gwaed.

(priedainis)

Gwlad, gwlad, pleidiol wyf i'm gwlad.
Tra môr yn fur i'r bur hoff bau,
O bydded i'r hen iaith barhau.


## Nuorodos
* Klausytis: Velso himnas
Maskva (upė)

**Maskva** () – upė Rusijoje, Smolensko ir Maskvos srityse, kairysis Okos intakas.

Mityba – 61 % tirpsmo, 27 % gruntiniai, 12 % lietaus vandenys. Pavasarinio potvynio metu nuteka 2/3 metinio nuotėkio. Maskvos kanalu iš Ivankovosko tvenkinio upę pasiekia 1,8 km³ vandens per metus. Vazuzos tvenkinių sistema prideda 22 m³/s. Bendras nuokrytis – 155,5 m. Didžiausias gylis – 6 m, Maskvos mieste – 3 m. Tėkmė sureguliuota užtvankomis. Laivuojama 210 km nuo žiočių.

Maskvoje upės plotis – 120–200 m. Siauriausia vieta – ties Kremliumi. Vanduo Maskvos miestui tiekiamas iš Maskvos upės ir Volgos aukštupio rezervuarų į šiaurę, šiaurės vakarus nuo miesto. Per upę pastatytas pirmasis Maskvoje vantinis tiltas – Vaizdingasis tiltas.

Intakai: Ruza, Istra, Jauza (kairieji), Pachra, Severka, Kolomenka (dešinieji).

Miestai: Možaiskas, Zvenigorodas, Krasnogorockas, Maskva, Ramenskojė, Voskresenskas, Kolomna.

## Šaltiniai
Žizdra (upė)

**Žizdra** () – upė Rusijoje, Kalugos srityje, kairysis Okos intakas. Prasideda Kalugos srityje, 10 km į rytus nuo Liudinovo. Teka į rytus, šiaurės rytus.

Didžiausi intakai – Reseta, Brinė, Serena, Pesočnia.

Prie Žizdros įsikūrę Žizdros, Kozelsko miestai.
Protva

**Protva** () – upė Rusijoje, Maskvos ir Kalugos srityse, kairysis Okos intakas.

Prasideda Kalugos srities šiaurės vakaruose, teka į rytus, įteka į Oką aukščiau Serpuchovo. Plotis iki 100 m. Krantai statūs, upė atidengia karbono periodo nuogulas. Dėl Obninsko AE užšąla tik šaltomis žiemomis.

Didžiausias intakas – Luža. Miestai prie Protvos – Verėja, Obninskas, Protvinas.
Mokša

Mokša gali reikšti:
* Hinduizmo sąvoka – Mokša (religija);
* Upė Rusijoje – Mokša (upė);
Bendrija

**Bendrija** turi šias reikšmes:

* **[[Ekologinė bendrija]]**:
** **Pionierinė bendrija**, žolių bendrija su vabzdžiais, pelėmis ir kt;
** **Stadijinė bendrija** (tarpinė bendrija);
** **Klimaksinė bendrija** – vasaržalių medžių bendrija.
 
## Bendrija kaip organizacija
* Europos Bendrija, tarptautinė organizacija (Europos Bendrijos sudaro ES);
* Profesinė bendrija, profesinės veiklos susivienijimas;
* Ūkinė bendrija, įmonės forma, ūkinės veiklos susivienijimas;
* Namų bendrija, tiesioginės nuosavybės atveju įsteigtas susivienijimas (gali būti juridinis asmuo kaip, pvz., daugiabučių namų bendrija).
Muddy Water Blues: A Tribute to Muddy Waters

**Muddy Water Blues: A Tribute To Muddy Waters** – antrasis Paul Rodgers solo albumas. Nors jis priskiriamas tik Paul Rodgers, tačiau su juo dirbo daug kitų atlikėjų: Brian May, Buddy Guy, David Gilmour, Jeff Beck, Neal Schon, Gary Moore, Brian Setzer, Richie Sambora, Slash, Steve Miller, Jason Bonham ir Trevor Rabin.

## Dainų sąrašas
# *Muddy Water Blues* (akustinė versija) – 4:50
# *Louisiana Blues* – 4:02
# *I Can’t Be Satisfied* – 4:12
# *Rollin' Stone* – 5:28
# *Good Morning Little School Girl* (1 dalis) – 4:03
# *I’m Your Hoochie Coochie Man* – 5:07
# *She’s Alright* – 3:45
# *Standing Around Crying* – 6:24
# *The Hunter* – 3:39
# *She Moves Me* – 4:49
# *I’m Ready* – 2:59
# *I Just Want to Make Love to You* – 4:01
# *Born Under a Bad Sign* – 4:45
# *Good Morning Little School Girl* (2 dalis) – 3:03
# *Muddy Water Blues* – 4:47
The Hendrix Set

**The Hendrix Set** yra gyvai įrašytas EP. Išleistas 1993 m. lapkričio 2 d. Šis EP susideda iš penkių Jimi Hendrix dainų koverių.
# "Purple Haze"
# "Stone Free"
# "Little Wing"
# "Manic Depression"
# "Foxy Lady"
Pra

**Pra** () – upė Rusijoje, Riazanės ir Maskvos srityse; kairysis Okos intakas. Prasideda Maskvos srities rytuose, teka į pietryčius, vėliau į rytus pro Meščioros žemumą.

Upės mityba daugiausia pagrįsta sniego tirpsmo vandeniu. Užšąla lapkričio pabaigoje, o atitirpsta balandį.

Didžiausias miestas prie upės – Spas Klepikai.

## Išnašos
Now (albumas)

**Now** yra trečiasis Paul Rodgers studijinis albumas. Jis buvo išleistas 1997 birželio 17 d. Vėliau šis kūrinys buvo perleistas kaip kitas, Now and Live, albumas, kuris buvo papildytas 1995 m. gyvame pasirodyme atliktomis dainomis.

----

# "Soul of Love" – 4:51
# "Overloaded" – 3:16
# "Heart of Fire" – 4:13
# "Saving Grace " (Rodgers/Schon/Whitehorn) – 4:51
# "All I Want Is You" – 5:33
# "Chasing Shadows" – 4:43
# "Love Is All I Need" – 5:57
# "Ride My Love" –
# "Nights Like This" – 5:19
# "Shadow of the Sun" – 5:23
# "I Lost It All" – 5:53
# "Holding Back the Storm" (Rodgers/Rodriguez) – 4:54
Cut Loose

**Cut Loose** yra debiutinis Paul Rodgers solo albumas. Buvo išleistas 1983 metais, Billboard's Pop Albums lentelėje užėmė tik 135 vietą.

## Albumo dainos
Visos dainos albume buvo parašytos ir prodiusuotos Paul Rodgers.

# "Fragile"
# "Cut Loose"
# "Live In Peace"
# "Sweet Sensation"
# "Rising Sun"
# "Boogie Mama"
# "Morning After The Night Before"
# "Northwinds"
# "Superstar"
# "Talking Guitar Blues"
Para (Rusija)

**Para** () – upė Rusijoje, Riazanės srityje, dešinysis Okos intakas. Ilgis – 192 km. Baseino plotas – 3590 km². Užšąlusi nuo lapkričio iki balandžio.

## Šaltiniai
Daugdara

**Daugdara** – topologinė erdvė, kurios kiekvieno taško aplinka yra artima euklidinei erdvei.
Tiksliau tariant, kiekvienas *n*-matės daugdaros taškas turi aplinką, homeomorfišką *n*-matei euklidinei erdvei. Tiesė ir apskritimas yra vienmatė daugdara, bet aštuoniukė – ne. Dvimatės daugdaros labai dažnai vadinamos paviršiais. Pastarųjų pavyzdžiai yra plokštuma, sfera, toras; visos šios trys daugdaros gali būti realios trimatės erdvės įdėtimis (), bet kai kurios tokiomis būti negali: Kleino butelis ir realioji projekcinė plokštuma.

*Neformaliai, daugdara yra [kokia nors] erdvė, „sumodeliuota“ euklidinėje erdvėje.
*Formaliai, topologinė daugdara yra antroji skaičiuojamoji Hausdorfo erdvė, lokaliai homeomorfiška euklidinei erdvei.

Nors kiekvieno daugdaros taško artimoji aplinka yra visiškai artima euklidinei erdvei, globaliu mastu taip nėra. Pavyzdžiui, visas sferos paviršius nėra euklidinė erdvė, bet atskiri jos regionai gali būti atvaizduoti euklidinėje plokštumoje (sakykime, žemėlapyje). Daugdaros kontekste tokia „projekcija“ vadinama *atvaizdžiu*. Kai regionas pakliūva į du gretimus atvaizdžius, gaunamas jų vaizdas nebūna visiškai identiškas, todėl reikalinga tam tikra transformacija, susiejanti tuos pačius taškus, kuri vadinama *perėjimo schema* ().

Daugdaros samprata užima svarbią vietą šiuolaikinėje geometrijoje ir matematinėje fizikoje, nes leidžia painias struktūras aprašyti sąlyginai gerai suprantamų euklidinės erdvės savybių parametrais. Daugdaros natūraliai randasi kaip sprendinių aibės, kai nagrinėjamos lygčių sistemos ir funkcijų grafai.

## Istorija
Neeuklidinių erdvių tyrimų pradžia laikytinas 1733 m. paskelbtas *Džiovanio Sakerio* (Giovanni Girolamo Saccheri) darbas. Vėliau (jau po 100 metų) juos plėtojo Nikolajus Lobačevskis (Никола́й Ива́нович Лобаче́вский), Janošas Bojajus (János Bolyai) ir *[[Bernhard Riemann|Bernhardas Rymanas]]*. Būtent Rymanas išplėtojo paviršiaus sampratą ir apibendrino ją *n*-matėms erdvėms. Jis pirmas panaudojo **daugdaros** sąvoką vokiškai – *Mannigfaltigkeit*, kuri vėliau buvo išversta į anglų kalbą – *manifold*, o prancūzų kalboje imta naudoti *variété*. Rymanas daugdara (Mannigfaltigkeit) pavadino aibę visų įmanomų kintamojo reikšmių, nes kintamasis, paprastai tariant, gali įgauti daug reikšmių.

## Glodžios daugdaros

Topologinei daugdarai M be krašto, atvaizdis \varphi iš atviro poaibio U \subset M į atvirą \mathbb{R}^n aibę vadinamas *homeomorfizmu*. Atvaizdžių aibė, dengianti visą M yra vadinama *atlasu*.

Jei du atvaizdžiai \varphi ir \psi persikerta kuriame nors M taške, jų kompozicija \varphi \circ \psi^{-1} apibrėžia „perėjimo“ () atvaizdį iš atviro \mathbb{R}^n poaibio į atvirą \mathbb{R}^n poaibį. Jei visi perėjimo atvaizdžiai yra C^k klasės (t. y. k-kartų tolygiai diferencijuojamos funkcijos), atlasas vadinamas C^k *atlasu*.

## Išnašos
Besputa

**Besputa** () – upė Rusijoje, Tulos srityje, dešinysis Okos intakas. Ilgis – 75 km. Paskutinius 7 km sudaro Tulos ir Maskvos sričių ribą. Slėnis tankiai apgyvendintas, vyrauja dirbami laukai.

## Šaltiniai
Electric (albumas)

**Electric** – Paul Rodgers albumas. Prie jo japoniškos versijos buvo pridėta keletas bonusinių kūrinių. 2000 metais Billboard Mainstream Rock Tracks lentelėje daina *Drifters* užėmė 33 vietą.

## Dainos

# "Deep Blue" (2:33)
# "Walking Tall" (3:34)
# "Find a Way" (5:37)
# "China Blue" (3:01)
# "Love Rains" (3:18)
# "Over You" (6:29)
# "Drifters" (4:19)
# "Freedom" (3:53)
# "Jasmine Flower" (3:59)
# "Conquistadora" (4:55)
Osiotras

**Osiotras** () – upė Rusijoje, Tulos, Riazanės ir Maskvos srityse, dešinysis Okos intakas. Didžiausias miestas – Zaraiskas. Įteka į Oką aukščiau Kolomnos. Nelaivuojama. Užšąla lapkritį, atitirpsta kovo pabaigoje – balandį.

## Šaltiniai
Live in Glasgow

**Live In Glasgow** - Paul Rodgers gyvas albumas, kuriame yra garsios Free, Bad Company ir Queen dainos. Taip pat 2007 m. gegužę buvo išleistas DVD su šio koncerto įrašu.
Šis albumas buvo dedikuotas Joe Bradley (Rodgers pirmam vadybininkui), Boz Burrell ir Henk Huffener.

## Dainos

# I'll Be Creepin' (Rodgers/Fraser)
# The Stealer (Rodgers/Kossoff/Fraser)
# Ride On A Pony (Rodgers/Fraser)
# Radioactive (Rodgers)
# Be My Friend (Rodgers/Fraser)
# Warboys (A Prayer For Peace) (Rodgers)
# Feel Like Makin' Love (Rodgers/Ralphs)
# Bad Company (Rodgers/Kirke)
# I Just Want To See You Smile (Rodgers)
# Louisiana Blues (Waters)
# Fire and Water (Rodgers/Fraser)
# Wishing Well (Rodgers/Kossoff/Bundrick/Kirke)
# All Right Now (Rodgers/Fraser)
# I'm A Mover (Rodgers/Fraser)
# The Hunter (Cropper/Dunn/Jackson/Jones/Wells)
# Can't Get Enough (Ralphs)
# Seagull (Rodgers/Ralphs)
Live: The Loreley Tapes

**Live: The Lorely Tapes** yra gyvo garso albumas, kuriame surinktos garsiausios Free ir Bad Company dainos. Jis buvo įrašytas 1995 liepos 8 d. Rockpalast Open Air festivalyje, Vokietijoje.

----

* Little Bit Of Love
* Be My Friend
* Feel Like Makin' Love
* Louisiana Blues
* Muddy Water Blues
* Rolling Stone
* I'm Ready
* Wishing Well
* Mr. Big
* Fire And Water
* The Hunter
* Can't Get Enough
* Alright Now
Pronia

**Pronia** () – upė Rusijoje, Tulos ir Riazanės srityse, dešinysis Okos intakas. Prasideda Riazanės srities vakaruose, padaro lanką į vakarus, užsuka į Tulos sritį, toliau teka į rytus. Po santakos su Ranova pasuka į šiaurę ir įteka į Oką netoli Spask Riazanskio. Dviejose vietose patvenkta.

Didžiausi intakai – Kerdas, Ranova. Prie upės esantys miestai – Michailovas, Novomičiurinskas.
Gusis

**Gusis** () – upė Rusijoje, Vladimiro ir Riazanės srityse, kairysis Okos intakas. Prasideda Vladimiro srityje, teka į pietus, įsilieja į Oką aukščiau Kasimovo.

Ištakų aukštis – 127 m virš jūros lygio, žiočių – 83 m. Plotis – 5–10 m. Gylis – 1–1,4 m. Vietovė miškinga. Prie upės daug turistinių bazių, sanatorijų.

Intakai – Nasmuras, Danduras, Senturas, Pinsuras, Ninoras, Kolpas.

## Šaltiniai
Nara (upė)

**Nara** () – upė Rusijoje, Maskvos ir Kalugos srityse, kairysis Okos intakas. Prasideda Maskvos srities vakaruose, Poleckojės ežere. Teka į pietryčius, įteka į Oką Serpuchovo mieste.

Didžiausias intakas – Ista.

Miestai prie Naros – Naro-Fominskas, Serpuchovas.

## Šaltiniai
Terenai

**Terenai** (*tereno, etelena*) – Brazilijos indėnų tauta, priklausanti guanų grupei. Gyvena daugiausiai Mato Groso valstijoje (Aldeinijos, Buričio, Duradoso, Lalimos, Limaun Verdės, Nioakės, Pilade Rebua, Taunajaus/Ipegės ir kt. indėnų teritorijose). Kalba aravakų kalbų šeimai priklausančia terenų kalba.

## Šaltiniai
Lopasnia

**Lopasnia** () – upė Rusijoje, Maskvos srityje, kairysis Okos intakas. Prasideda Maskvos srities Podolsko rajone. Teka į pietryčius, įteka į Oką žemiau Serpuchovo. Plotis – 40–60 m. Gylis 3–4 m. Vidutinis nuolydis – 0,522 m/km. Ištakų aukštis – 200 m.

Intakai – Čelvenka, Rodinka, Elinka.

Didžiausias miestas – Čechovas.

## Šaltiniai
Kliazma

**Kliazma** () – upė Rusijoje, Maskvos, Vladimiro, Ivanovo ir Žemutinio Naugardo srityse, kairysis Okos intakas. Prasideda Maskvos srityje, netoli Solnečnogorsko miesto. Teka į rytus, įteka į Oką aukščiau Dzeržinskio.

Aukštupys įtrauktas į Maskvos kanalą. Laivuojama 302 km nuo žiočių, iki Vladimiro miesto. Plotis – iki 200 m. Gylis – iki 8 m. Ištakų aukštis – 240 m virš jūros lygio, žiočių – 67 m.

Intakai: Šerna, Kiržačas, Pekša, Kolokša, Nerlė, Uvodė, Teza, Luchas (kairieji), Sudogda, Suvoroščė (dešinieji).

Miestai: Noginskas, Pavlovskij Posadas, Vladimiras, Kovrovas, Orechovas-Zujevas, Ščiolkovas.

## Šaltiniai
Aimo Lahti

**Aimo Lahti** ( 1896 m. balandžio 28 d. Viialos kaime, dabartinis Akaa miestas – 1970 m. balandžio 19 d. Jyväskylä mieste) – savamokslis suomių šaulių ginklų konstruktorius, sukonstravęs virš 50 ginklų modelių, iš kurių ginkluotėje buvo pistoletas kulkosvaidis Suomi KP-31, lengvasis kulkosvaidis Lahti-Saloranta M/26, pistoletas Lahti L-35 ir prieštankinis šautuvas Lahti L-39.

Jo sukurti ginklai buvo svarbūs ginant Suomijos nepriklausomybę nuo TSRS ir didinant Suomijos karinės pramonės prestižą.

## Biografija
Aimo Lahtis gimė 1896 m. balandžio 28 d. Viialos kaime (dabartinis Akaa miestas). Baigęs 6 klases jis metė mokyklą ir, būdamas 14 metų, įsidarbino Viialos stiklo gamykloje. Tais pačiai metais už gamykloje uždirbtus pinigus nusipirko pirmąjį savo ginklą – Berdano šautuvą. Lahtį sužavėjo šautuvo mechanizmas, ir jis, padedamas vietinio ginklininko *Säteri*, detaliai išnagrinėjo šautuvo veikimą. Šio ginklininko padedamas jis susipažino ir su kai kurių kitų ginklų konstrukcijomis.

1918–1919 m. jis buvo pašauktas į Suomijos kariuomenę. 1919 m. jis vedė, su žmona Ida susilaukė vienintelio sūnaus Olavio. Jo sūnus *Olavi Johannes Lahti* buvo Suomijos karinių oro pajėgų lakūnas ir žuvo 1944 m.

Kurį laiką dirbęs geležinkelyje, 1921 m. jis tapo meistru ginklininku Suomijos armijoje. 1922 m. jis išnagrinėjo vokišką pistoletą-kulkosvaidį *[[Bergmann MP18]]* ir ėmė konstruoti savo variantą. *Bergmann MP18* buvo brangus ir turėjo daug konstrukcinių trūkumų, o Lahčio sukurtas ginklas buvo labai patikimas ir efektyvus. 1922 m. buvo pagaminti pirmi 200 pistoleto-kulkosvaidžio *Lahti M/22* egzempliorių.

Netrukus jam Gynybos ministerija liepė sukonstruoti lengvąjį kulkosvaidį, kurio galutinis variantas buvo pavadintas *[[Lahti-Saloranta M/26]]*. Jis taip pat modifikavo Mosino šautuvą, kurio naujas suomiškas variantas buvo pavadintas *M/27 Pystykorva* ir priimtas į Suomijos armijos ginkluotę.

1932 m. Lahtis ir Gynybos ministerija pasirašė dvi svarbias sutartis, kurios užtikrino Lahčio pajamas ir ekonominę padėtį. Sutartys davė vyriausybei teisę naudoti ir pardavinėti Lahčio sukurtus ginklų modelius. Tais pačiais metais jis gavo kvietimą persikelti dirbti į vieną JAV ginklų kompaniją. Jam buvo pažadėti 3 milijonai tuometinių Suomijos markių ir 5 % pajamų už JAV pagamintus jo konstrukcijos ginklus. Tą pačią dieną Suomijos gynybos ministerija perrašė sutartis, padidindama Lahčio suinteresuotumą, todėl Aimo Lahtis nemanė, kad jam apsimoka kraustytis dirbti į JAV. Prieš Antrąjį pasaulinį karą Lahčio ginklai buvo gaminami Danijoje, Švedijoje, Norvegijoje, eksportuojami į daugelį šalių, pvz., Kiniją.

Aimo Lahtis konstravo ginklus iki Suomijos dalyvavimo Antrajame pasauliniame kare pabaigos. Tuo metu Sąjungininkų kontrolės komisija Lahčiui uždraudė kurti ginklus. A. Lahtis mirė 1970 m. Jyväskylä mieste, būdamas 74 metų. Iki to laiko jis gavo Suomijos kariuomenės generolo majoro pensiją.


Image:L39.jpg|Lahti L-39 prieštankinis šautuvas
Image:LahtiSaloranta.jpg|Lahti Saloranta kulkosvaidis
Image:Lahti L-35-1.jpg|Lahti L-35 pistoletas
Image:Suomi-1943p1000730.jpg|Suomi KP-31 pistoletas-kulkosvaidis
BT-42

BT-42 - suomiška savaeigė haubica, gaminta perdirbant trofėjinius tarybinius tankus BT-7 (TSRS-Suomijos karo trofėjai) ir 1908 m. modelio angliškas 4,5 colių kalibro haubicas. Buvo pagaminta 18 šių savaeigių. Ši saveigė turėjo besisukiojantį bokštelį, todėl kartais vadinama tanku. Perdirbant BT-7 buvo paliktas senas bokštelio sukiojimo ir vertikalaus taikymo mechanizmai, kurie buvo per silpni 114 mm haubicai.

BT-42 buvo Suomijos tankų divizijos ginkluotėje. Pirmą kartą panaudoti jie buvo 1943 m. prie Svirės upės. Savaeigės apšaudė tarybinę kariuomenę kitame upės krante ir sunaikino kelius taikinius. Savaeigių įgulos nebuvo patenkintos šia mašina, kadangi ji dažnai gesdavo, o jo pabūklas buvo efektyvus tik prieš nešarvuotus taikinius.

Dar kartą nesėkmingai savaeigės buvo panaudotos 1944 m. priešinantis Tarybinės Armijos puolimui Vyborgo apylinkėse.


Image:Bt42 parola 1.jpg|Vaizdas iš priekio
Image:Bt42 parola 3.jpg|Vaizdas iš užpakalio, kairės


## Nuorodos
* BT-42 (angliškai)
* Глава 14. Бронетанковая техника Финляндии в "продолжительной" войне
* Еще раз про ужасные финские БТ-42
Allmusic

**Allmusic**, anksčiau – **All Music Guide** () – 1991 m. sukurta didelė internetinė duomenų bazė, kurioje kaupiama informacija apie muzikos žanrus, muzikantus ir muzikos grupes, taip pat apie naujus išleistus muzikinius albumus bei jų recenzijos. Ši duomenų bazė priklauso kompanijai „All Media Guide“.

## Nuorodos
* Allmusic.com
Galijotai

**Galijotai** (*Goliathus*) – auksavabalių šeimos vabalų gentis. 

## Aprašymas

Tai vieni iš didžiausių pasaulio vabalų, taip pat manoma, kad šie vabalai yra sunkiausi ir masyviausi iš visų vabzdžių. Puikiai skraido ir, kadangi turi stiprias priekines kojas, yra puikūs kopėjai.

Patinai dažniausiai būna sunkesni ir ryškesni už pateles. Maisto ieško kopinėdami po medžius, ėda augalų sultis ir minkštus vaisius.

Patinai užauga iki 6-11 cm, patelės iki 5-8 cm ilgio. Lervos sveria iki 80-100 g, suaugę vabzdžiai pasiekia pusę šio svorio.

## Paplitimas
Vabalai paplitę Vakarų ir Centrinėje Afrikoje, drėgnuosiuose tropikų miškuose ir savanose.